Παντελής Πατελίδας

Ο Παντελής Πατελίδας (1900-1986) του Αθανασίου και της Υπατίας, ήταν Έλληνας πολιτικός. Υπηρέτησε ως δήμαρχος Χίου από το 1951 έως το 1964.

Δήμαρχος
Εξελέγη για πρώτη φορά δήμαρχος στις δημοτικές εκλογές του 1951 και επανεξελέγη το 1954 με 3.430 ψήφουςΤο Βήμα, 23 Νοεμβρίου 1954, σελ. 5., το 1959 με 4.576 σταυρούςεφ. Η Πρωία της Χίου, 8 Απριλίου 1959, σελ. 1 και το 1964 και πέτυχε να είναι ο μακροβιότερος σε θητεία δήμαρχος, με θητεία άνω των 10 ετών.
Στις εκλογές του 1964 αναμετρήθηκε με τον Δημήτρη Τσαμπλάκο και τον Σωκράτη Χέλιο, όμως κανείς από τους τρεις υποψηφίους δεν κατάφερε να συγκεντρώσει ποσοστό άνω του 40%. Έτσι, η εκλογή του δημάρχου έγινε τον Αύγουστο από τους εκλεγέντες δημοτικούς συμβούλους.Ουδείς εξελέγη χθες Δήμαρχος Χίου", εφ. Η Πρόοδος, φύλλο 7ης Ιουλίου 1964, σελ. 3
Δήμαρχος εξελέγη ο Σωκράτης Χέλιος με 7 ψήφους, με τον Πατελίδα να λαμβάνει 6 και άλλα 6 λευκά ψηφοδέλτια από τον συνδυασμό Τσαμπλάκου."Ο κ. Σωκράτης Χέλιος Δήμαρχος Χίου", εφ. Η Πρόοδος, φύλλο 22ας Αυγούστου 1964, σελ. 4.

Θάνατος
Ο Παντελής Πατελίδας απεβίωσε σε ηλικία 86 ετών στις 19 Απριλίου 1986 και κηδεύθηκε την επομένη με αρχιερατική κηδεία. Τη νεκρώσιμη ακολουθία στον  ναό του Αγίου Ιακώβου έψαλε ο Μητροπολίτης Διονύσιος και, μεταξύ άλλων, παρέστη ο νεοδιορισθείς νομάρχης, Χρήστος Πάχτας.«Παντελής Πατελίδας», νεκρολογία, Η Πρόοδος της Χίου, φύλλο 22ας Απριλίου 1986, σσ. 1, 4 Άφησε πίσω του τη σύζυγό του, Καλλιόπη, και παιδιά.

Παραπομπές

Κατηγορία:Δήμαρχοι Χίου